شەفەق نیوز/ فرسەت سوفی پارێزگار هەولێر، یەکشەممە، خه‌وه‌ر لە رێوشۆینەیلیگ نوو لە پایتەخت هەرێمەگە دا ، ئەرا نواگردن لە بڵاوبوین ڤایڕۆس کۆڕۆنا.سوفی لە کۆنگرەی رۆژنامەوانییگ وەل دلۆڤان جەلال وەڕیەوبەر گشتی تەندرەسی هەولێر، ک ئاژانس شەفەق نیوز ئامادەی بوی وت: ئەو ریکارەیلە ک ئیسە بریاگە توانای کۆنتڕۆڵ کردن بڵاوبوین ڤایڕۆسەگە نەیرێد، چوونکە ئاماژەیل مەترسیداریگ هەس، وئەگەر بڕیگ ریکارەیل گرنگ نەوەیمن ئه‌وسا کارساتیگ تیەێدە تویشمان.وتیش: ئەراوە ئمشەو بڕیگ بڕیار سەخت بەیمن، ودڵنیا کەیمن ک ئیمە بەرژەوەنی گشتی خەیمنە وەرچەو، وئەگەر ریکارەگان نەوەیمن ئەوسا رەوشەگە لە کۆنتڕۆڵمان دەرچوود.هەمیش وت: ئەو بڕیارەیلە ک بریەێد، لە ساعەت ١٢ لە سوو نیمەڕوەگەی دەسکەێمنەپی، ئی بڕیارەیلە زیانمان دەێد وەلی ناچاریمن لەلی، چوونکە بایەسە تەندروسی وسەڵامەتی هاوولاتیەیل بخەیمنە وەرچەو.سوفی بەسانن خاڵ وەشکینەگان راگه‌یان وەشیەوەیگ یەکجاری وەل پارێزگایل هەرێمەگە لەلاییگ و پارێزگایل عراقیەگان لەلاییگ تر، و هەمیش گشت وەخشینەگان پویچەڵ کریەێد.پارێزگار هەولێر هەمیش باس پێشکەشکردن یەکیگ لە خەیرخوازەیل کرد ک وە بایی ٣٠٠ هەزار دۆلار بەخشیە، ورەوانە کریاگە ئه‌را فەرمانگەی تەندروسی هەولێر.لەلای خوەییش، دلۆڤان جەلال وەڕیەوبەر گشتی تەندروسی هەولێر وت: رەوش پارێزگاگە وە شیوەی گشتی وەرەو بەرزەوبوین تووشهاتنەیلە، و هەمیش فرەی تووشهاتگەیل چەودێری ورد خوازن، ئەراوە رەوشەگە تونده‌وکردن ریکارەگان خوازێد لە پێناو کۆنتڕۆڵ کردن پەتاگە.وتیش ئیسە ٤٢٨ تووشهاتگ دیریمن، و مردگەیل رەسینە ٢٣ كه‌س.
